user
Emasangweni akwaDukuza,
Emzin' omkhulu kaNdaba,
Ngem' othangweni ngakhuleka,
Ngakhuleka laze layoshona.
Kwaqhamuka insila yenkosi,
Yangiyal' ukuba ngilinde.
Kwangen' emakhalen' am' iphunga,
Kwakhany' engqondweni yam' efiphele.
Kwafika kim' uMkabayi emuhle,
Wangithatha phansi wangiphonsa phezulu.
Ngabon' umlind' imasango evula,
Ngangena ngishwaben' ulimi,
Ngahlala ngaphakathi kwakho Dukuza.
Angikwazang' ukubonga
njengobabamkhulu,
Ukudabuka nezinhlungu angikuzwanga.
Ngenaba ngazicabanga ngiyinkosi;
Ngalala, ngaphupha ngeny' imini
Ngingaphandle kwamasango kaDukuza.
Ngamfun' uMkabayi ngangambona;
Ngawabuk' amasango ngawabona,
Ngawabon' evaliwe noDukuz' esefile.
Lwagcwal' umlom' ulimi lwami;
Ngathi ngiyakhuluma ngayisimungulu;
Kanti sengintshontsh' amandl' ezimbongi.
Namhla kangikwaz' ukuthula noma
Lapho ngilele ngikwesikaBhadakazi,
Ngivuswa nguMkabayi ethi kimi:
'Vuka wena kaMancinza!
Kawuzalelwanga ukulal' ubuthongo,
Vuk' ubong' indaba yemikhonto!
Nank' umthwal' engakwethwesa wona

1. Chaza kafushane ngohlobo lwesigqi esigqanyiswe ibinza lesi-2.
assistant
Isigqi esisheshayo. Nakuba yonke imigqa ivalekile inezimpawu zokuloba
kodwa ngenxa yokweqiwa konkamisa kanye nomoya wokujabula okuleli binza
kwenza isigqi sisheshe.